## Rješenje Ustavnog suda Republike Hrvatske broj U-II-858/2000, U-II-1232/2000, U-II-1233/2000, U-II-1302/2000 od 7. travnja 2004.

### NN 54/2004 (28.4.2004.), Rješenje Ustavnog suda Republike Hrvatske broj U-II-858/2000, U-II-1232/2000, U-II-1233/2000, U-II-1302/2000 od 7. travnja 2004.

# Ustavni sud Republike Hrvatske

1232

Ustavni sud
Republike Hrvatske, u sastavu Petar Klarić, pred­sjednik Suda, te suci Marijan
Hra­njski, Mario Kos, Ivan Matija, Ivan Mrko­njić, Jasna Omejec, Že­ljko Potoč­njak,
Agata Račan, Emilija Rajić, Smi­ljko Sokol, Nevenka Šernhorst, Vice Vukojević i
Milan Vuković, odlučujući o prijedlozima za pokreta­nje postupka za ocjenu
suglasnosti s Ustavom i zakonom drugog propisa, na sjednici održanoj dana 7.
trav­nja 2004. godine, donio je

## RJEŠENJE

I. Odbacuju se prijedlozi za ocjenu suglasnosti s
Ustavom i zakonom Zak­ljučka Vlade Republike Hrvatske, klasa: 540-02/97-01/02,
urbroj: 5030104-00-3 od 13. trav­nja 2000. godine.

II. Ovo rješe­nje objavit će se u »Narodnim
novinama«.

```
Obrazloženje
```

1.
Udruga prognanih i izbje­glih osoba sjeverozapadne i sred­nje Bosne iz Delnica,
Odbor za ­ljudska prava iz Karlovca, Centar za građanske inicijative iz Poreča,
Udruga nase­ljenika iz Su­nje, Zavičajni klub Ba­njalučana iz Rijeke, Ženska
akcija Rijeka, Udruga Hrvata »Ba­nja Luka« iz Plaškog i Miroslav Vučković iz
Bedekovčine (u da­lj­njem tekstu: predlagate­lji) podnijeli su prijedloge za
ocjenu suglasnosti s Ustavom i zakonom Zak­ljučka Vlade Republike Hrvatske,
klasa: 540-02/97-01/02, urbroj: 5030104-00-3 od 13. trav­nja 2000.

Tim se Zak­ljučkom u točki 2. podržava odluka Hrvatskog
zavoda za mirovinsko osigura­nje da obustavi isplatu mirovina korisnicima koji
su mirovinu ostvarili u Bosni i Herce­govini, zak­ljučno s isplatom mirovine za
trava­nj 2000. godine.

2. Predlagate­lji u sadržajno istim prijedlozima
navode da je osporenim Zak­ljučkom povrijeđena odredba članka 3. Ustava Re­publike
Hrvatske.

Obrazlažući svoje prijedloge, predlagate­lji navode
da je navedenim Zak­ljučkom Vlada faktički stavila izvan pravne snage Zakon o
isplati mirovina korisnicima koji su svoju mirovinu ostvarili u republikama bivše
Socijalističke Federativne Repub­like Jugoslavije (»Narodne novine«, broj
96/93), a u skladu s odredbama koje­g su pravo na isplatu mirovina imali i
korisnici koji su mirovinu ostvarili u Bosni i Herce­govini. Ističu da obzirom
da je navedeni Zakon donio Hrvatski sabor pa da ga jedino Hrvatski sabor može
staviti izvan pravne snage, a ne Vlada Re­pub­like Hrvatske svojim zak­ljučkom.

Predlažu pokreta­nje postupka ocjene suglasnosti s
Ustavom i zakonom osporenog Zak­ljučka te ­nje­govo ponište­nje.

*Prijedlozi nisu dopušteni.*

3. Ustavni sud ovlašten je, između ostalog, odlučivati
o suglasnosti zakona s Ustavom Republike Hrvatske te o suglasnosti drugih
propisa s Ustavom i zakonom (tzv. apstraktna kontrola ustavnosti i zakonitosti
– alineje 1. i 2. članka 128. Ustava).

Odatle slijedi da se kontrola ustavnosti i
zakonitosti može odnositi samo na zakone, odnosno »druge propise«, a to znači
na akte koji imaju opće normativno znače­nje.

4. Osporeni Zak­ljučak je akt Vlade Republike
Hrvatske, koji je ona donijela prema ovlašte­nju iz članka 30. stavka 3. Zakona
o Vladi Republike Hrvatske (»Narodne novine«, broj 101/98, 15/00, 117/01 i
199/03) te u konkretnom slučaju taj pravni akt ne sadrži bitna obi­lježja
drugog propisa, čiju ustavnost i zakonitost ocje­njuje Ustavni sud prema
ovlastima iz članka 128. stavka 2. Ustava.

Ovo pravno stajalište ovaj Sud je već izrazio u
svojim rješe­njima, broj: U-II-1689/2000, U-II-1372/2000, U-II-1582/2000,
U-II-2394/2000, U-II-1382/2003 i dr.

5. Slijedom navedenog, sukladno odredbi članka 32.
Ustavnog zakona o Ustavnom sudu Republike Hrvatske (»Narodne novine«, broj
49/02 – pročišćeni tekst), riješeno je kao u izreci.

6. Odluka o objavi teme­lji se na odredbi članka 29.
stavka 1. Ustavnog zakona o Ustavnom sudu Republike Hrvatske.

Broj: U-II-858/2000
U-II-1232/2000
U-II-1233/2000
U-II-1302/2000
Zagreb, 7. trav­nja 2004.

USTAVNI SUD REPUBLIKE HRVATSKE

Predsjednik Suda
**dr. sc. Petar Klarić,** v. r.

Rješenje, NN 54/2004-1232